ยุทธศาสตร์ใหม่อียูต่อเอเชีย (1)
บทความเรื่อง สหภาพยุโรปพร้อมยกระดับการเชื่อมโยงระหว่างยุโรปและเอเชีย โดยนางเฟเดริกา โมเกรินี ผู้แทนระดับสูงของสหภาพยุโรป (อียู) ด้านนโยบายการต่างประเทศและความมั่นคง,ยุโรปและเอเชียมีประวัติศาสตร์ร่วมกันมานับร้อยปี เฉกเช่นเดียวกับยุโรปและไทยและความสัมพันธ์ได้ดำเนินมาถึงระดับสูงสุดที่เคยเป็นมา ไม่ว่าด้านเศรษฐกิจ ผู้คน และอื่นๆ ความสัมพันธ์นี้จำต้องตั้งอยู่บนความเชื่อมโยงระหว่างกันที่มีประสิทธิภาพ บังเกิดผล และยั่งยืน กล่าวคือ ทำให้โครงสร้างพื้นฐานทั้งที่เป็นทางกายภาพและมิใช่กายภาพสามารถดำเนินไปได้ราบรื่น ทั้งสินค้า บริการ แนวคิดและผู้คน,ถึงแม้ความเชื่อมโยงระหว่างกันจะเป็นส่วนหนึ่งในนโยบายของอียูต่อเอเชียเสมอมา แต่จนถึงขณะนี้ อียูยังไม่ได้ใช้ศักยภาพในด้านดังกล่าวเต็มที่ นั่นเป็นเหตุผลที่เรากำลังเสนอยุทธศาสตร์ใหม่ของอียู,อียูพร้อมเข้าไปมีส่วนร่วมกับพันธมิตรเอเชียมากขึ้นในวาระที่เกี่ยวกับความเชื่อมโยงระหว่างกัน โดยตั้งอยู่บนผลประโยชน์ร่วมและจุดมุ่งหมายเดียวกัน ความเชื่อมโยงระหว่างกันนั้นอยู่ในสายเลือดของอียู ซึ่งเป็นเสมือนโครงการทางการเมืองที่ตั้งอยู่บนการบูรณาการตลาด เราพร้อมแบ่งปันประสบการณ์ด้านกฎระเบียบ ความเชี่ยวชาญทางเทคนิค และ โอกาสในการระดมทุนเพื่อโครงการต่างๆ ที่ช่วยส่งเสริมการทำงานร่วมกัน การเติบโตทางการคลังและสิ่งแวดล้อมที่มั่นคง รวมถึงช่วยเสริมสร้างความเชื่อมโยงในทางที่จะเป็นประโยชน์ต่อทุกฝ่าย,เราสามารถดำเนินการดังกล่าวได้สามวิธี คือ 1.อียูพร้อมสนับสนุนการเชื่อมโยงและเครือข่ายใหม่ๆ ระหว่างยุโรปและเอเชียที่ครอบคลุมทุกภาคส่วน ตั้งแต่การคมนาคมทางบก ทางอากาศ ทางน้ำ ระบบดิจิทัล เครือข่ายด้านพลังงาน ไปสู่การเชื่อมโยงระหว่างผู้คน เช่น การแลกเปลี่ยนระหว่างนักศึกษา นักวิจัย หรือในการท่องเที่ยว,2.ในแนวทางของอียูการเชื่อมโยงระหว่างกันสามารถสร้างขึ้นได้ด้วยความเป็นหุ้นส่วนเท่านั้น ซึ่งความสัมพันธ์ดังกล่าวมีอยู่แล้วในหลายๆ ด้าน อาทิ การที่อียูและไทยกำลังศึกษาโอกาสแลกเปลี่ยนข้อมูลผ่านภาพถ่ายทางดาวเทียมแบบเปิด (open satellite imagery) ร่วมกัน ซึ่งจะช่วยเอาชนะภัยคุกคามและผลกระทบด้านลบร้ายแรงที่เชื่อมโยงกับความหลากหลายทางชีวภาพ การเฝ้าสังเกตทางบก ทางทะเล การเฝ้าระวังทางทะเล และการลดความเสี่ยงจากภัยพิบัติ และตั้งแต่ปี 2560 ความเป็นหุ้นส่วนระหว่างสหภาพยุโรปและเอเชียอาคเนย์ด้านการบินพลเรือนกำลังดำเนินการเพื่อสร้างทางเลือกในการเดินทางที่ประหยัดขึ้น และมีหลักปฏิบัติทางการบินที่ปลอดภัยและยั่งยืนมากขึ้น ซึ่งจะส่งผลดีต่อการบริหารจัดการการจราจรทางอากาศและความปลอดภัยของผู้โดยสารกว่าสิบล้านคนที่เดินทางข้ามทวีปเอเชียและยุโรปในแต่ละปี.
ยุโรปและเอเชียมีประวัติศาสตร์ร่วมกันมานับร้อยปี เฉกเช่นเดียวกับยุโรปและไทยและความสัมพันธ์ได้ดำเนินมาถึงระดับสูงสุดที่เคยเป็นมา ไม่ว่าด้านเศรษฐกิจ ผู้คน และอื่นๆ
ยุโรป,ความสัมพันธ์ไทย ยุโรป,สหภาพยุโรป,ภาพถ่ายทางดาวเทียม,หน้าต่างโลก